|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΔΗΜΟΣ ΛΕΥΚΑΔΑΣ****Δ/ΝΣΗ ΠΟΛΕΟΔΟΜΙΑΣ & ΠΕΡΙΒΑΛΛΟΝΤΟΣ****ΤΜΗΜΑ ΠΕΡΙΒΑΛΛΟΝΤΟΣ & ΠΟΛΙΤΙΚΗΣ ΠΡΟΣΤΑΣΙΑΣ**

|  |  |  |
| --- | --- | --- |
| *Ταχ. Δ/νση* | *:* | *Διοικητήριο* |
| *Ταχ. Κώδικας* | *:* | *31100 Λευκάδα* |
| *Πληροφορίες* | *:* | Aναστασία Μαρκεσίνη |
| *Τηλέφωνο* | *:* | *2645 360594* |
| *Email* | *:* | tpppdl@yahoo.gr |

 | **ΑΝΑΡΤΗΤΕΑ ΣΤΟ ΔΙΑΔΙΚΤΥΟ****Λευκάδα 11-07-2025** **Αριθμ. Πρωτ.: οικ. 16593 /Φ.Π.Π.4** |

**ΑΝΑΚΟΙΝΩΣΗ – ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**Για την κατάρτιση Μητρώου Εργοληπτών (εταιρειών-φυσικών προσώπων) έτους 2025-2026 προς μίσθωση - διάθεση οχημάτων, μηχανημάτων, υλικού και προσωπικού σε δράσεις Πολιτικής Προστασίας (Έκτακτες Ανάγκες, απρόβλεπτα γεγονότα, φυσικές καταστροφές, χιονοπτώσεις, πλημμύρες, παγετοί, δασικές πυρκαγιές κλπ) στην περιοχή ευθύνης του Δήμου Λευκάδας.**

Tο Τμήμα Περιβάλλοντος & Πολιτικής Προστασίας του Δήμου Λευκάδας στα πλαίσια των αρμοδιοτήτων του, προκειμένου να προβεί στην κατάρτιση πίνακα Μητρώου ενδιαφερομένων (εταιρειών – φυσικών προσώπων), που είναι κάτοχοι οχημάτων - μηχανημάτων έργου (Μ.Ε.) και διαθέτουν τον κατάλληλο εξοπλισμό, ώστε να δύνανται να επεμβαίνουν στους χώρους εκδήλωσης συμβάντων – φυσικών καταστροφών - απρόβλεπτων γεγονότων, σε περιοχές ευθύνης του Δήμου Λευκάδας με διάθεση οχημάτων, μηχανημάτων, υλικού και προσωπικού.

**Προσκαλούμε**

Τους ενδιαφερόμενους ιδιοκτήτες οχημάτων – μηχανημάτων έργου που επιθυμούν, να συνεργαστούν με το Δήμο Λευκάδας σε δράσεις Πολιτικής Προστασίας (φυσικές καταστροφές, απρόβλεπτα συμβάντα έκτακτης ανάγκης κλπ), να υποβάλλουν αίτηση εκδήλωσης ενδιαφέροντος, σύμφωνα με τους παρακάτω όρους:

**1. Υποχρεώσεις ενδιαφερόμενων**

(α) Οφείλουν να ανταποκριθούν στα αιτήματα του Τμήματος Πολιτικής Προστασίας του Δήμου Λευκάδας και να έχουν τη δυνατότητα **άμεσης** επέμβασης (εντός 1 ώρας) σε οποιαδήποτε περιοχή ευθύνης του Δήμου Λευκάδας τους ζητηθεί, είτε εγγράφως είτε τηλεφωνικώς **καθ΄ όλη τη διάρκεια του 24ώρου** και για όλο το χρονικό διάστημα **μέχρι 31/12/2026**, με όσα οχήματα, μηχανήματα, υλικά και προσωπικό απαιτηθεί.

(β) Προς το σκοπό αυτό θα πρέπει να οριστεί εκπρόσωπος και τηλέφωνο επικοινωνίας διαθέσιμο καθ΄ όλη τη διάρκεια του 24ώρου για τη λήψη εντολής από το Τμήμα Πολιτικής Προστασίας.

(γ) Τα μηχανήματα θα χρησιμοποιούνται ανάλογα με το είδος, την ένταση και έκταση του συμβάντος, γεγονότος, φυσικής καταστροφής και πάντα σύμφωνα με τις υποδείξεις του Τμήματος Πολιτικής Προστασίας του Δήμου Λευκάδας κατόπιν εντολής του Δημάρχου Λευκάδας .

(δ) Λόγω του ότι το συνεργείο που απαιτείται σε κάθε συμβάν - φυσική καταστροφή – απρόβλεπτου γεγονότος, ποικίλει, ανάλογα με το μέγεθος, διάρκεια και εξέλιξη, η εξεύρεση οχημάτων, μηχανημάτων, υλικών όσο και προσωπικού, θα αυξομειώνεται ανάλογα με την περίπτωση και θα αποτελεί υποχρέωση των ενδιαφερομένων (βάση των δηλώσεών τους).

(ε) Οι συμμετέχοντες εργολήπτες είναι υπεύθυνοι: α) ώστε τα οχήματα & μηχανήματα έργου και το προσωπικό αυτών να διαθέτουν τις απαραίτητες κατά το νόμο άδειες, β) να εφαρμόζουν μέσα ατομικής προστασίας, άμεσα τα μέτρα ασφαλείας και υγιεινής που προβλέπονται από τις σχετικές διατάξεις, γ) κατ’ αποκλειστικότητα για οποιοδήποτε ατύχημα προκαλέσουν κατά την διάρκεια των εργασιών, δ) για την ασφάλιση κατά παντός κινδύνου υλικού και έμψυχου προσωπικού που θα χρησιμοποιηθεί, ε) για τυχόν φθορές που προκληθούν σε ότι δεν έχει να κάνει με τις απαιτούμενες εργασίες, στ) για την αυστηρή τήρηση των διατάξεων της εργατικής νομοθεσίας & προστασίας του περιβάλλοντος.

(στ) Οι εγγεγραμμένοι στο Μητρώο υποχρεούνται να ενημερώνουν αμελλητί το Τμήμα Πολιτικής Προστασίας του Δήμου Λευκάδας για οποιαδήποτε αλλαγή προκύψει (στοιχεία επικοινωνίας, μηχανημάτων κλπ) καθώς επίσης και κάθε άλλο σχετικό, αναφορικά με τα δικαιολογητικά (τιμολόγιο, φορολογική, ασφαλιστική ενημερότητα, ποινικό μητρώο κλπ) που υποχρεούται να προσκομίσει (σε τυχόν συνεργασία).

(ζ) Ο εκάστοτε ενδιαφερόμενος οφείλει να ενημερώνει το Τμήμα Πολιτικής Προστασίας για την έναρξη, την εξέλιξη των εργασιών, τυχόν αστοχίες ή προβλήματα κατά την αποκατάσταση.

**2. Αμοιβή – Οικονομικά**

(α) Να δηλώνεται τυχόν έκπτωση από τις προτεινόμενες τιμές του παρακάτω πίνακα.

(β) Ότι αποδέχονται τις παρακάτω προτεινόμενες τιμές μίσθωσης οχημάτων, μηχανημάτων και προσωπικού που ορίσθηκαν από την Οικονομική Επιτροπή του Δήμου Λευκάδας (αριθ. Απόφασης 614/ 22-10-2021).

ΠΙΝΑΚΑΣ ΤΙΜΩΝ

|  |  |  |
| --- | --- | --- |
| Α/Α | Όχημα – Μηχάνημα Έργου – Τύπος Μηχανήματος  | Ωριαία δαπάνη απασχόλησης μηχ/τος  |
| 1. | Διαμορφωτήρας γαιών (Greider) | 55 €/ΩΡΑ |
| 2. | Φορτωτής (έως 200 ΗΡ) | 55 €/ΩΡΑ |
| 3. | Προωθητήρας γαιών (έως 200 ΗΡ) | 60 €/ΩΡΑ |
| 4. | Εκσκαφέας γαιών (J C B) | 40 €/ΩΡΑ |
| 5. | Εκσκαφέας γαιών περιστρεφόμενος | 50 €/ΩΡΑ |
| 6. | Φορτηγό όχημα 15 m3 | 45 €/ΩΡΑ |
| 7. | Φορτηγό όχημα μέχρι 10 m3 | 35 €/ΩΡΑ |
| 8. | Φορτηγό όχημα (με προσαρμοσμένο βυτίο – υδροφόρα) | 55 €/ΩΡΑ |
| 9. | Γεωργικός ελκυστήρας (τρακτέρ) | 30 €/ΩΡΑ |
| 10. | Μηχανικός καταστροφέας σε γεωργικό ελκυστήρα | 35 €/ΩΡΑ |
| 11. | Χορτοκοπτική μηχανή με ειδικευμένο εργάτη | 20 €/ΩΡΑ |
| 12. | Ψεκαστικό μηχάνημα | 25 €/ΩΡΑ |
| 13. | Πολυμηχάνημα (λεπίδα – κλαδοτεμαχιστής - κλαδευτικό) | 50 €/ΩΡΑ |
| 14. | Χορτοκοπτικό | 45 €/ΩΡΑ |
| 15. | Φορτηγό μπετονιέρα | 50 €/ΩΡΑ |
| 16. | Αποφρακτικό | 55 €/ΩΡΑ |
| 17. | Αλατοδιανομέας-εκχιονιστικό | 45 €/ΩΡΑ |
| 18. | Καλαθοφόρο όχημα  | 20 €/ΩΡΑ |
| 19. | Αντλητικό συγκρότημα πετρελαίου  | 9 €/ΩΡΑ |
| 20. | Γερανός | 45 €/ΩΡΑ |
| 21. | Φορτωτάκι (55 ίππων) BOB CAT | 30 €/ΩΡΑ |
| 22. | Λεωφορείο 50 θέσεων | 50 €/ΩΡΑ |

(Οι παραπάνω τιμές μίσθωσης υπηρεσιών κινούνται εντός των πλαισίων τιμολόγησης προσφοράς συνήθους εργασίας – τοπική έρευνα αγοράς – συγκριτικά στοιχεία).

(γ) Τιμές μίσθωσης (εκτός των παραπάνω) για λοιπά οχήματα, μηχανήματα και υλικά που τυχόν απαιτηθούν θα κινούνται εντός των πλαισίων τιμολόγησης προσφοράς συνήθους εργασίας.

(δ) Στις ανωτέρω τιμές μονάδος συμπεριλαμβάνεται επίσης η δαπάνη μεταφοράς και απομάκρυνσης των μηχανημάτων από και προς το σημείο επέμβασης.

(ε) Ότι στις ανωτέρω τιμές συμπεριλαμβάνονται όλες οι δαπάνες και νόμιμες κρατήσεις (εργασία κατά τις νυχτερινές ώρες, αργίες, σαββατοκύριακα κλπ) **εκτός του ΦΠΑ**, συμπεριλαμβανομένου του μισθώματος, των καυσίμων, των λιπαντικών και του χειριστή οδηγού κάθε οχήματος ή μηχανήματος.

**3. Διαδικασία υποβολής αιτήσεων ενδιαφερόμενων – απαιτούμενα δικαιολογητικά**

Καλούνται οι ενδιαφερόμενοι, ιδιοκτήτες οχημάτων – μηχανημάτων έργου (Μ.Ε.) που έχουν τα προβλεπόμενα προσόντα και επιθυμούν, **να υποβάλλουν με οποιονδήποτε τρόπο, στο πρωτόκολλο του Δήμου Λευκάδας, είτε με ηλεκτρονικό ταχυδρομείο** στην ανωτέρω διεύθυνση ηλεκτρονικού ταχυδρομείου του Τμήματος Περιβάλλοντος & Πολιτικής Προστασίας, αίτηση συμμετοχής σε κλειστό φάκελο, από τη δημοσίευση της παρούσας**, μέχρι 20-07-2025 ημέρα Δευτέρα και ώρα 14.00** στην οποία να αναφέρεται **η πλήρης επωνυμία, έδρα, ταχυδρομική δ/νση, τηλέφωνα και E-mail**.

Μαζί με την αίτηση πρέπει να υποβάλλουν:

**α.** Υπεύθυνη Δήλωση του άρθρου 8 του Ν. 1599/86, στην οποία θα δηλώνουν ότι αποδέχονται ανεπιφύλακτα τους όρους της παρούσας Πρόσκλησης Εκδήλωσης Ενδιαφέροντος **καθώς επίσης και τυχόν έκπτωση από τις προτεινόμενες τιμές** του πίνακα [2. (β)].

**β.** Υπεύθυνη Δήλωση του Ν. 1599/86, στην οποία θα δηλώνουν αναλυτικά τα οχήματα και μηχανήματα έργου που μπορούν να διαθέσουν (**είδος, πλήθος, άδεια κυκλοφορίας, πινακίδες κυκλοφορίας).**

**γ.** Φορολογική ενημερότητα, αντίγραφο Ποινικού Μητρώου, ασφαλιστική ενημερότητα από κύριο & επικουρικό φορέα ή υπεύθυνη δήλωση ότι *¨διαθέτει τα απαραίτητα έγγραφα και θα τα προσκομίσει σε πρώτη ζήτηση από την υπηρεσία¨* και φωτοτυπία ταυτότητας.

**4. Επιλογή – αξιολόγηση ενδιαφερόμενων**

(α)Η υποβολή αίτησης συμμετοχής ουδεμία δέσμευση δημιουργεί στην Υπηρεσία.

(β) Οι ανάδοχοι που θα ενεργοποιούνται θα επιλέγονται, εκτός την πλέον συμφέρουσα από οικονομικής άποψης προσφορά (αν υπάρξει), αφού συνεκτιμηθεί το μέγεθος και η διάρκεια της φυσικής καταστροφής, η εμπειρία, αξιοπιστία και κριτήρια δυνατότητας καλής και έγκαιρης εκτέλεσης υπηρεσιών, σχετικά με το αντικείμενο (αντιμετώπιση εκτάκτων αναγκών) καθώς και οποιουδήποτε άλλου παράγοντα θεωρηθεί κρίσιμος για την έγκαιρη και αποτελεσματική αντιμετώπιση του συμβάντος (συγκεκριμένο σημείο - τοποθεσία, χρόνος επέμβασης, ποιοτική εκτέλεση εργασιών, αυξημένη επικινδυνότητα, λοιποί επαγόμενοι κίνδυνοι, διαθεσιμότητα ενδιαφερομένων, κλίμακα παρέμβασης σε συνδυασμό με εύρος μηχανημάτων κλπ).

(γ) Εμπειρία και αξιοπιστία (πέραν της συνεργασίας ενδιαφερομένων με την Υπηρεσία σε παρελθόντα χρόνο) η οποία θα αποδεικνύεται, σχετικά με το αντικείμενο (αντιμετώπιση εκτάκτων αναγκών) και η οποία μπορεί να πιστοποιείται από Δημόσιο Φορέα (Υπουργεία, Οργανισμούς, Ο.Τ.Α. κλπ) θα αποτελέσει θετικό στοιχείο, για την πιθανή συνεργασία των ενδιαφερομένων με την Περιφερειακή Ενότητα Λευκάδας.

**5. Διάφορα – Γενικά**

(α) Μη εκπλήρωση των ανωτέρω όρων θα αποτελεί αυτοδίκαιο λόγο λύσης της συνεργασίας και εξαίρεσης του αναδόχου εργολήπτη από το μητρώο.

 (β) Η χρήση ιδιωτικών συνεργείων για την αντιμετώπιση και πρόληψη φυσικών και λοιπών καταστροφών και πάντα σε περίπτωση που δεν μπορεί να αντιμετωπισθεί με ίδια μέσα και προσωπικό από το φορέα μας, προβλέπεται από το Ν. 3013/2002, το Ν. 3852/2010 καθώς και από λοιπές εγκυκλίους της Γενικής Γραμματείας Πολιτικής Προστασίας.

(γ) Οι ενδιαφερόμενοι που θα ανταποκριθούν στην πρόσκληση ενδιαφέροντος, εφόσον πληρούν τις προϋποθέσεις, αποδέχονται πλήρως τους όρους της παρούσας πρόσκλησης και τίθενται άμεσα στη διάθεση του Τμήματος Πολιτικής Προστασίας.

(δ) Δια της παρούσας Πρόσκλησης, με μέριμνα του Τμήματος Πολιτικής Προστασίας του Δήμου Λευκάδας, θα καταρτισθεί Μητρώο (πίνακας ενδιαφερομένων) έως 31/12/2026, με σκοπό την αντιμετώπιση εκτάκτων αναγκών από φυσικές - τεχνολογικές καταστροφές (δράσεις Πολιτικής Προστασίας) στην περιοχή ευθύνης του Δήμου Λευκάδας και θα εγκριθεί από την Δημοτική Επιτροπή του Δήμου Λευκάδας.

(ε) Το ανωτέρω Μητρώο, εφόσον παρουσιασθεί σχετικό ενδιαφέρον, είναι δυνατόν να συμπληρώνεται με νέους ενδιαφερόμενους προς επικαιροποίηση - διεύρυνση, κατόπιν σχετικής απόφασης της Περιφερειακής Επιτροπής για όλο το χρονικό διάστημα από την κατάρτισή του μέχρι 31/12/2026.

**6. Δημοσίευση Πρόσκλησης Εκδήλωσης Ενδιαφέροντος**

Η παρούσα Πρόσκληση θα αναρτηθεί στην ιστοσελίδα του Δήμου Λευκάδας ([www.infolefkada.gov.gr](http://www.infolefkada.gov.gr)), και στην ιστοσελίδα της ΔΙΑΥΓΕΙΑΣ.

|  |
| --- |
| Ο Δ Η Μ Α Ρ Χ Ο Σ |
|  |
|  |
|  |
|  |
|  |
| **Δρ.ΞΕΝΟΦΩΝ ΒΕΡΓΙΝΗΣ** |